James Donaldson

James Lee Donaldson III, nado en Heacham o 16 de agosto de 1957, é un ex xogador de baloncesto inglés, aínda que criado en California, que xogou durante catorce tempadas na NBA, xogando tamén na HEBA, a LEGA e na Liga ACB. Con 2,18 metros de estatura, xogaba na posición de pivote. Foi en 2009 candidato á alcaldía de Seattle e é xunto a Gary Payton un dos impulsores para a volta á NBA dos Seattle SuperSonics.Gary Payton e un ex ACB queren devolver a NBA a Seattle

 Traxectoria 
Xogou durante 4 tempadas cos Cougars da Universidade de Washington State, onde conseguiu os récords aínda vixentes de máis tapóns nun partido, con 8 ante Gonzaga en 1978, e máis tapóns nunha carreira, con 178.

Foi elixido na cuarta rolda do Draft da NBA de 1979, no posto total 73, por Seattle SuperSonics, pero vaise a xogar á liga italiana. Ao ano seguinte incorpórase á disciplina dos Sonics, cos que xoga tres tempadas, antes de ser traspasado a San Diego Clippers. Ao ano seguinte é o equipo o que se traslada de cidade, fixando a súa residencia nos Ánxeles, e alí logrou encabezar a lista de mellor porcentaxe de acerto da liga, cun 63,7 %. Na tempada 1985-86 é de novo traspasado, esta vez a Dallas Mavericks, onde xogou seis tempadas, as máis produtivas da súa carreira. En 1991 é traspasado aos New York Knicks, pero é cortado tras catorce partidos. Asina entón con Utah Jazz, pero só disputa seis partidos no equipo no Salt Lake City.

Decide entón regresar a Europa, concretamente ao Iraklis Thessaloniki da liga grega. Ao ano seguinte asina con Philadelphia 76ers como axente libre, pero non chega a debutar, regresando de novo aos Jazz. Ao ano seguinte firma polo Caja San Fernando da Liga ACB, e nas súas dúas últimas tempadas como profesional, roldando xa os 40 anos de idade, xoga no Snai Montecatini italiano, o Breogán de Lugo e de novo no Iraklis BC grego.Ficha de James Donaldson Tras catorce tempadas na NBA fixo 8,6 puntos e 7,8 rebotes por partido.

 Equipos 
  Montanini Siena (1979–1980)
  Seattle SuperSonics (1980–1983)
  San Diego Clippers (1983–1984)
  Los Angeles Clippers (1984–1985)
  Dallas Mavericks (1985–1992)
  New York Knicks (1992)
  Utah Jazz (1993)
  Iraklis Thessaloniki (1993-1994)
  Philadelphia 76ers (1994)
  Utah Jazz (1995)
  Caja San Fernando (1996-1997)
  Snai Montecatini (1997)
  Breogán Universidade (1998)
  Olympia Larissa (1998-1999)
  Breogán Universidade (1999)

 Notas 

 Véxase tamén 
 Ligazóns externas 
 Ficha en acb.com 
 Ficha en nba.com/historical 
 Estatísticas de Donaldson na NBA  

Categoría:Nados en Norfolk
Categoría:Nados en 1957
Categoría:Xogadores de baloncesto de Inglaterra
Categoría:Xogadores de baloncesto dos Estados Unidos de América
Categoría:Pivotes de baloncesto
Categoría:Eleccións no Draft da NBA dos Seattle SuperSonics
Categoría:Xogadores de baloncesto da ACB
Categoría:Xogadores de baloncesto da NBA
Categoría:Xogadores do Mens Sana Basket
Categoría:Xogadores dos Seattle SuperSonics
Categoría:Xogadores dos San Diego Clippers
Categoría:Xogadores dos Los Angeles Clippers
Categoría:Xogadores dos Dallas Mavericks
Categoría:Xogadores dos New York Knicks
Categoría:Xogadores dos Utah Jazz
Categoría:Xogadores do Iraklis Thessaloniki BC
Categoría:Xogadores dos Philadelphia 76ers
Categoría:Xogadores do CB Sevilla
Categoría:Xogadores do Club Baloncesto Breogán